stanford-oval/wikipedia huggingface dataset:
סגה (חברה)
היסטוריה > סגה מחפשת קמע לקונסולות שלה

סגה רצתה ליצור קמע לעצמה ובסוף יצרה משחק הנקרא Alex Kid in Miracle World. הדמות הראשית במשחק זה היא אלכס קיד שנבחר כדי להתחרות במריו של נינטנדו אך לא עבר את מבחן המיקוד. בשנת 1988 בעקבות ירידתה של קונסולת המאסטר סיסטם סגה הוציאה את קונסולת המגה דרייב ובשנת 1991 האיאו נקאיאמה יו"ר חברת סגה החליט לערוך תחרות בין עובדים בחברה לעיצוב הדמות החדשה לקונסולה ולחברה. רוב העובדים הגישו הצעות המבוססות על בעלי חיים כמו ארנבים וקנגורו, ואפילו קריקטורה של תאודור רוזוולט בפיג'מה (מה שהפך לד"ר אגמן/ רובוטניק במשחקי סוניק), לגמר הגיעו שניים - ארמדיל שחור (מייטי הארמדיל, שהופיע לאחר מכן במספר קטן של משחקי סוניק) וקיפוד כחול (סוניק הקיפוד). נקאימה בחר בקיפוד הכחול והמעוצב של נאוטו אושימה בתור הקמע של החברה. לאחר מכן סגה הפכה לחברה היחידה שיכולה להתחרות בנינטנדו ולמובילות בשוק הקונסולות. סוניק היה עד 1998 כותר מצליח ביותר אשר הצליח לעלות על מריו בפופולריות. בשנת 1994 הושקה לראשונה קונסולת ה-Sega Saturn ביפן ובשנת 1995 הופסק ייצור קונסולת המגה דרייב. ה-Sega Saturn זכה להצלחה ביפן אבל נכשל בצפון אמריקה ובאירופה, אחד הסיבות הם שעקב בעיות בחברה בוטל המשחק Sonic X-treme וכך לא יצא משחק סוניק רשמי לסגה סאטורן. בשנת 1998 הופסקה מכירת הסגה סאטורן ויצאה קונסולת הדרימקאסט. במרץ 2001 הופסקה מכירתה של קונסולת ה-Dreamcast וסגה פרשה משוק הקונסולות והפכה לחברה שמייצרת משחקי וידאו בלבד. בשנת 2009 סגה הוציאה את ה-Sega Vision קונסולה ניידת שנועדה להיות גם טלוויזיה וגם לקנות משחקים ולשמוע מוזיקה ה-Sega Vision נועד להתחרות ב-PSP של סוני אך היא לא כללה משחקים חדשים. עד היום סגה מיצרת משחקים מצליחים לקונסולת, ל-PC ולמובייל. עד שנת 1998 יבואנית משחקי סגה בישראל הייתה חברת סאני אלקטרוניקה.
קונסולות

עם הזמן סגה החלה להוציא קונסולות נייחות עד הדור השישי של קונסולות המשחק. אולם בדור שאחרי זה היא הוציאה את ה-Sega Vision שהייתה קונסולה ניידת.
SG -1000 - הקונסולה הראשונה שסגה הוציאה בשנת 1983 ביפן בלבד. מכרה פחות ממיליון יחידות. ייצורה הופסק בשנת 1985.
Sega Master System - שוחררה בשנת 1985. נכשלה ביפן ובארצות הברית והצליחה באירופה.
Sega Mega Drive/Genesis - שוחררה בשנת 1988 ביפן, ב-1989 בצפון אמריקה (בשם סגה ג'נסיס) וב-1990 באירופה. הקונסולה היא הקונסולה הנמכרת ביותר של סגה. המגה דרייב הייתה מבוססת System 16, לוח הארקיד המצליח של סגה. מכרה 40 מיליון יחידות.
Sega Saturn - קונסולה שיצאה לראשונה בשנת 1994 בהמשך ב-1995 בצפון אמריקה, יפן, אירופה ואוסטרליה.
Sega Dreamcast - הקונסולה האחרונה של סגה אשר יצאה בסוף נובמבר 1998 ביפן ושנה לאחר מכן בארצות הברית ואירופה. הקונסולה כללה מערכת 128 סיביות והיא הייתה הראשונה שהכילה מודם מובנה ואפשרות להתחבר לאינטרנט. הפעם היא הוציאה גם איתה כותרים חדשים כגון Crazy Taxi, Sonic Adventure, NBA 2K, משחק דיג ועוד. הקונסולה תומכת במערכת ההפעלה Windows CE. כרטיס הזיכרון של הקונסולה שנקרא VMU מאפשר גם לשחק איתו בדומה לגיימבוי. עוד אביזרים שיצאו לקונסולה היו שלט ארקייד, מקלדת, עכבר, רובה, חכת דיג (שמשמשת במצלמת ה-Dreameye) ועוד. הדרימקאסט מכרה תוך שנה כמיליון וחצי יחידות. בשנת 2001 הפסיקה סגה לייצר קונסולות.
קונסולות > קונסולות ניידות

סגה שחררה שתי קונסולות ניידות, אחת גיימגיר והשנייה הייתה גרסה ניידת עבור הג'נסיס "Genesis Nomad" ויצאה בשנת 1995. שמונה שנים לאחר מכן היא הוציאה את ה-Sega Vision שהיה לה אנטנה, מצלמה אחורית ועוד.
Sega Game Gear - קונסולה ניידת אלקטרונית אשר יצאה בתחילת שנות התשעים. הקונסולה התחרה ב-Game Boy של נינטנדו. הקונסולה הייתה בעלת מסך צבעוני לעומת הגיימבוי המקורי אשר היה בעל מסך שחור-ירוק אך המסך הצבעוני (שכלל גם תאורה אחורית) צרך מהר את הסוללה וניתן היה לשחק בגיימגיר בין 3 ל-5 שעות. הקונסולה מכרה פחות יותר מ-11 מיליון יחידות. הקונסולה עצמה הייתה קונסולת 8 סיביות.
Sega Genesis Nomad - גרסה ניידת של קונסולת המגה דרייב (ג'נסיס) אשר יצאה ב-1995 בצפון אמריקה וביפן בלבד. הקונסולה כוללת מערכת 16 סיביות. לקונסולה עצמה לא היו לה קלטות משלה ובניגוד לגיים גיר ניתן היה לשים בה קלטות ג'נסיס בלבד. גם קונסולה זו צרכה סוללה רבה, בגלל המסך הצבעוני שלה שכלל תאורה אחורית.
Sega Vision - לאחר שסגה החליטה לחזור לשוק הקונסולות הביתיות, היא הוציאה את ה-Sega Vision שהיא שילוב של מכשיר מולטימדיה וקונסולת משחקים. הקונסולה הניידת עצמה כוללת חנות אפליקציות, אנטנה, אפליקציית מוזיקה, מצלמה ואת האפשרות לראות סרטים. Sega Vision התחרתה ב-PSP של סוני אך בניגוד ל-PSP היא יחסית קטנה.
קונסולות > קונסולות חינוכיות

סגה שחררה שתי קונסולות חינוכיות: הסגה פיקו והסגה פיקו בין אדוונס (ביפן בלבד).
Sega Pico - קונסולה חינוכית ששווקה לראשונה ביפן בשנת 1993 ולאחר מכן בארצות הברית ובאירופה. הקונסולה היא בעצם כמו ספרון שניתן להתחבר אליו לטלוויזיה. לקונסולה יצאו כל מיני משחקים חינוכיים. הקונסולה שווקה ביפן בלבד.
Sega Advanced Pico Beena - קונסולה חינוכית שהיא המשך לסגה פיקו. יצאה ביפן בלבד בשנת 2005.
קונסולות > תוספים

סגה שחררה שני תוספים: כונן תקליטורים (CD-ROM) והשני שהופך את הקונסולה ל-32 ביט.
Sega Modem - התוסף הראשון של סגה אשר היה ניתן לחבר אותו רק למגה דרייב וכלל את המשחק סוניק ארזייר.
Sega CD/Mega CD - תוסף שיצא למגה דרייב בסוף שנת 1991 ביפן, ב-1992 בצפון אמריקה וב-1993 באירופה. התוסף השתמש בדיסקים מסוג CD.
Sega 32X - תוסף למגה דרייב ששוחרר בשנת 1994 שאפשר לשחק במשחקי 32 ביט.
תוסף לחימום פסטה (תוסף סוניק פסטה) - תוסף שהופיע לראשונה בפרסומת Sonic Pasta משנת 1996. תוסף זה מאפשר לחמם פסטת סוניק אם מחברים אותו למגה דרייב ושמים את פסטת סוניק.
קונסולות > שירותי (מוצרי) אונליין

בעבר סגה היו מוציאים כל מיני שירותי אונליין אחרים.
Sega Net - שירות אונליין למגה דרייב אשר יצא בתחילת שנות התשעים. שירות זה שימש כשירות אונליין גם לדרימקאסט.
Sega Game Gear TV Tuner - מוצר אונליין שיצא לגיימגיר אשר ניתן לשחק ולהתחבר דרך קונסולות אחרות ולראות איתו גם סרטים.
VMU - כרטיס זיכרון שניתן לחבר לבקר השליטה של הדרימקאסט ואפשר לשחק בו בכל מקום (בדומה לגיימבוי). המוצר החל לצאת כבר מיולי 1998.
מהקונסולת עד למשחקים

לאחר הכישלון שנחלה קונסולת הדרימקאסט עד לשנת 2001 סגה ירדה משוק הקונסולות לגמרי והפכה לחברה שמייצרת משחקים בלבד עד היום. המשחקים התחילו לצאת לקונסולות פלייסטיישן 2, אקס-בוקס, וגיימקיוב. אך מאוחר יותר התחילו גם לצאת משחקים שרובם זכו לביקורות שליליות.
מהקונסולת עד למשחקים > Sonic Adventure DX ו-Sonic Adventure 2 Battle

לאחר הצלחתם של משחקי האדוונצ'ר לקונסולת הדרימקאסט סגה הוציאה שתי גרסאות לשני המשחקים: Sonic Adventure DX ו-Sonic Adventure 2 Battle עבור קונסולת ה-GameCube של נינטנדו. שניהם כללו שיפורים חדשים וגרסת ה-DX של סוניק אדוונצ'ר 1 כללה מיני אוסף של משחקי מאסטר סיסטם/גיימגיר. שתי הגרסאות שיצאו לגיימקיוב נכשלו עקב תקלות רבות, בעיות שליטה והשיפורים אשר גם הם לא שיפרו הרבה. נכון מ-2011 ו-2012 ניתן לקנות את שתי הגרסאות גם למחשב ב-Steam. המשחק היחיד שהציל את הקמע מהכישלון של שתי הגרסאות היה המשחק סוניק הירוס.
מהקונסולת עד למשחקים > קריסת החברה

מאוחר יותר סגה הוציאה המון משחקים חדשים אשר קיבלו ביקורות מאוד שליליות בגלל הגרפיקה, בעיות שליטה וזמני טעינה. לסגה הייתה תקופה בה משחקיה החדשים קיבלו ביקורות שליליות רבות.
מהקונסולת עד למשחקים > מהקונסולות עד למובייל ולמחשב

לאחר הוצאת משחקים אקסקלוסיביים לקונסולות של נינטנדו וקשיים רבים שהיו לסגה באותה תקופה, נוסף על הכישלון שנחלו משחקי סוניק בום, רצתה סגה לנסות להחזיר את החברה למסלול פעם נוספת, והכריזה שהיא תהפוך לחברה שמוציאה משחקים למחשב ולטלפונים סלולריים.
ראו גם

סגה מגה דרייב
Sega Saturn
Sega Master System
Sonic & Sega All-Stars Racing
לקריאה נוספת

האם סגה ניצחה את נינטנדו?
משחק הארקייד "FONZ" שיצא בשנת 1976 ופותח על ידי חברת סגה באותה תקופה.
SG-1000 הקונסולה הראשונה של סגה (מאז 1983).
אקדח לקונסולת המאסטר סיסטם.
הסגה מגה דרייב (ג'נסיס) שנחשבת לאחת הקונסולות המצליחות ביותר של סגה והמתחרה של הסופר נינטנדו.
Sega Saturn
Sega Dreamcast
Sega Master System
סגה גיימגיר
סגה ג'נסיס נומאד
הלוגו של הסגה גיימגיר.

Sonic Adventure DX (משנת 2003 לגיימקיוב ולמחשב).
מרדכי נמיר

קבר מרדכי נמיר בבית הקברות טרומפלדור
מרדכי נָמִיר (23 בפברואר 1897 – 22 בפברואר 1975) היה ממנהיגי תנועת העבודה הציונית, מזכ"ל ההסתדרות, חבר הכנסת, שר בממשלות ישראל וראש עיריית תל אביב-יפו (בשנים 1959–1969).
ביוגרפיה

נולד בנמירוב שבדרום-מערב האימפריה הרוסית (כיום בשטח אוקראינה) ליצחק ובתיה לבית במר בשם מרדכי נֶמירובסקי. בילדותו למד בחדר ובהמשך למד כלכלה ומשפטים באוניברסיטת אודסה.
בשנת 1924 נעצר בגין פעילותו הציונות המחתרתית בברית המועצות, אך באותה השנה כבר שוחרר ועלה לארץ ישראל.
לאחר שעבד כפועל ובהנהלת העיתון "דבר", החל ב-1926 לכהן כמזכיר מפלגת אחדות העבודה בתל אביב, תפקיד שאותו מילא עד 1930.
בין השנים 1929 ו-1935 עבד כמנהל המדור לסטטיסטיקה בהסתדרות.
מ-1935 היה חבר במועצת העיר תל אביב, ומ-1936 היה מזכיר מועצת פועלי תל אביב. כמו כן היה חבר מפקדת "ההגנה" בעיר ומשנת 1947 חבר במפקדה הארצית.
לאחר קום המדינה נשלח בשליחויות דיפלומטיות לארצות מזרח אירופה ובשנים 1949–1950 היה ציר ישראל במוסקבה.
מ-1950 עד 1956 כיהן כמזכ"ל ההסתדרות. במקביל נבחר ב-1951 לכנסת השנייה מטעם מפא"י. כהונתו נמשכה ברציפות עד הכנסת השישית ב-1969, ובמקביל היה גם יו"ר מועצת המנהלים של חברת "עמידר" בין 1956 ל-1959, וראש עיריית תל אביב בין 1960 ל-1969. הוא היה ראש עיריית תל אביב הראשון שנבחר מטעם מפא"י.
בין מזכירות ההסתדרות לראשות העיר כיהן נמיר כשר העבודה, תפקיד שאותו קיבל כאשר קודמתו גולדה מאיר התמנתה לשרת החוץ ב-19 ביוני 1956.
בבחירות למועצת עיריית תל אביב שנערכו ב-1959 התחולל מהפך, ונמיר נבחר לתפקיד ראש העירייה כמועמד מפא"י, לאחר למעלה משלושים שנות שלטון הציונים הכלליים בעירייה. כראש העירייה עסק נמיר בפינוי שכונות מצוקה ומעברות והעברת התושבים לשיכונים חדשים. דגש רב הושם על נושאי חינוך ורווחה. בתקופת כהונתו הוקמו והתרחבו מוסדות חינוך רבים, כולל מתנ"סים ומוסדות של חינוך בלתי פורמלי, והורחבו מאוד שירותי הרווחה הניתנים על ידי העירייה. כמו כן בתקופה זו אוניברסיטת תל אביב התרחבה ועברה לקמפוס ברמת אביב, הורחב מאוד מוזיאון ארץ ישראל, נבנה בניין העירייה בכיכר מלכי ישראל (כיום כיכר רבין), והוכנו תוכניות ראשוניות לשיקום חופי הים ולבניית נתיבי איילון. בשנת 1969, מספר חודשים לפני הבחירות לעירייה, פרש נמיר מטעמי בריאות, והעביר את תפקיד ראש העירייה לסגנו, יהושע רבינוביץ.
לאחר פרישתו פרסם נמיר שני ספרי זיכרונות: "שליחות במוסקבה: ירח דבש ושנות זעם" (1971), המספר על שנותיו כציר ישראל במוסקבה, ו"מול פני המעברות" (1972), המוקדש לשנותיו כשר העבודה.
נמיר היה נשוי פעמיים. ב-1923 נישא לדורה לבית גרודסקי (נפטרה בתל אביב ב-1946). היה אב לבת, יעל אוֹלֶניק (1932–2001, אוצרת ומנהלת גן הקרמיקה במוזיאון ארץ ישראל). רעייתו השנייה הייתה אורה נמיר (1930–2019), חברת הכנסת ושרה, לה היה נשוי משנת 1959 עד לפטירתו.
נמיר נפטר בשנת 1975, ונקבר בבית הקברות טרומפלדור. לאחר מותו הוסב שמה של דרך חיפה (אחד מעורקי התנועה הראשיים בצפון תל אביב) לדרך נמיר.
ספריו

הפועל בהסתדרות ובמדינה, עורך יהודה ארז, תל אביב: תרבות וחינוך, 1958.
שליחות במוסקבה: ירח דבש ושנות זעם, תל אביב: עם עובד, תשל"א 1971.
מול פני המעברות, מבוא: זלמן חן, תל אביב: אותפז, תשל"ב 1972.
לקריאה נוספת

שמעון הניגמן, בשם העיר ובשירותה: עשר שנות כהונת מרדכי נמיר כראש עיריית תל אביב, תל אביב: עם עובד - תרבות וחינוך, תשל"ג 1973.
הערות שוליים

↑  ניסים משעל, ישראל 70 – להיות ישראלי, עמוד 79, ידיעות אחרונות
↑  הקבר של יעל אולניק בבית הקברות קריית שאול, באתר BillionGraves.
↑  עמית שניידר, חדש במוזיאון א"י: גן ובו פסיפס גדול מהמאה ה-6, באתר ynet, 14 בספטמבר 2009.
| שרי העבודה בממשלות ישראל |
| --- | --- | --- |
| שרי העבודה והבינוי  (1948–1949) | מרדכי בנטוב |  |
| שרי העבודה והביטוח העממי   (1949-1951) | גולדה מאיר |  |
| שרי העבודה  (1951-1977, 2023 ואילך) | גולדה מאיר • מרדכי נמיר • גיורא יוספטל • יגאל אלון • יוסף אלמוגי • יצחק רבין • משה ברעם • יואב בן צור |  |
| --- | --- |
בקרת זהויות :  NLI: 987007265709005171  GND: 127899669  ISNI: 0000 0000 6681 2256  LCCN: no91016837  NTA: 19412309X  SNAC: w6bp4jm1  VIAF: 25639443   WorldCat (עם VIAF): 25639443
המחאה נגד מדיניות הקורונה בישראל

המחאה נגד מדיניות הקורונה בישראל מתייחסת למחאה ציבורית לרבות הפגנות מאז אפריל 2020 ובאופן מאורגן יותר מאז אוגוסט 2021 של קבוצות חברתיות ופוליטיות שונות, המביעות התנגדות להתנהלות הממשלה, שכללה בין היתר סגרים, מדיניות הגבלה ממשלתית, הפעלת לחצים לעידוד התחסנות לקורונה ועוד. במקרים מסוימים, התרחשו ההפגנות במקביל להפגנות והתפרעויות דומות ברחבי העולם, אם כי חלק מההפגנות הראשונות היו קשורות למשבר הפוליטי הישראלי בשנים 2019–2021. כמה מהמחאות בהמשך היו קשורות גם לתפיסות של התנגדות כללית לחיסונים.
רקע

חלק מהפגנות בלפור זלגו גם לכיוון מחאה נגד מדיניות הקורונה כבר בשנת 2020. ההפגנות הקשורות במשבר הפוליטי הסתיימו לאחר שממשלת ישראל השלושים ושש, בראשות נפתלי בנט ויאיר לפיד בהסכם רוטציה, הושבעה ב-13 ביוני 2021, וסיימה את כהונתו השנייה של נתניהו כראש ממשלה.
הפגנות ואירועי מחאה > בתקופת ממשלת ישראל השלושים וחמש

עם התפרצות נגיף הקורונה בישראל הורה בנימין נתניהו על סגירת גבולות המדינה ואכיפת סגר ואמצעים נוספים למיגור המגפה. הפגנות נגד צעדי הממשלה נראו בשכונה החרדית בירושלים במאה שערים כאשר גברים ובני נוער יידו אבנים לעבר המשטרה לפני שנעצרו.
צעדים אלה האטו את התפשטות התחלואה, אבל גרמו למשבר כלכלי. בתוך חודש עלה שיעור האבטלה מ-4% ל-25%. נוסף על כך, נמתחה ביקורת על היעדר ההיערכות לגל שני ועל תהליך קבלת החלטות פגום. אלה נחשבים בין הגורמים להתפרצות המחודשת של נגיף הקורונה שהחלה במאי 2020. עד לאמצע יולי 2020 התחלואה עלתה ממספר דו ספרתי לכ-2,000 נדבקים חדשים ביום. בעקבות העלייה בתחלואה וגורמים נוספים, אלפי מפגינים הגיעו שבוע אחר שבוע להפגין מול מעון ראש הממשלה בבלפור במחאה על השחיתות ועל הטיפול הלקוי במשבר הקורונה. מוחים האשימו את נתניהו בשחיתות ובפגיעה מכוונת במוסדות שלטון החוק, במסגרת מאבקו בהליכים הפליליים שהתנהלו נגדו. לעיתים נרשמו עימותים בין המפגינים והמשטרה. עצמאים יצאו לרחובות תל אביב בזעקה על המשבר הכלכלי בשל הקורונה ובמחאה על כך שמתווה הסיוע הממשלתי אינו מספיק.
ב-27 בדצמבר 2020, עם החלת הסגר השלישי בישראל, אורגנה בתל אביב הפגנה נגד הסגר עצמו תחת הכותרת "הצלת המדינה – לא נסכים לסגר פוליטי"..
בסוף שנת 2020 לקראת הפצת חיסון נגד וירוס הקורונה, נשמעו קולות המתנגדים לחיסוני הקורונה. הטיעונים אותם השמיעו המתנגדים דומים לטיעונים שהעלו בעבר, בנוסף לטיעונים המתייחסים למהירות שבו פותח החיסון, ועל כך שלא נבדקו השפעותיו לטווח ארוך. המתנגדים טענו כי על מנת לפתח את החיסון במהירות, דילגו על מספר שלבים של מבדקי בטיחות, או התעלמו מסימנים בעייתיים, זאת על אף שארגוני הבריאות העולמיים הבהירו כי לא היו קיצורי דרך במבדקי הבטיחות והיעילות של החיסון, כמו כל חיסון אחר.
בינואר 2021 פרצו מהומות בבני ברק, נגד ניסיונות המשטרה לפזר כיתות ישיבות והתכנסויות דתיות שנערכו בניגוד למדיניות הסגר, ובהן מפגינים השחיתו רכוש ויידו אבנים.
בפברואר 2021 התעמתו מאות מפגינים חרדים עם המשטרה בירושלים, כאשר התנגדו להגבלות הקורונה, תוך שהם שורפים פחי אשפה ומיידים אבנים לעבר המשטרה, שפיזרה את הקהל עם תותחי מים.
הפגנות ואירועי מחאה > בתקופת ממשלת ישראל השלושים ושש

ב־23 ביולי 2021 התאספו עשרות מתנגדי חיסונים ברעננה סביב ביתו של נפתלי בנט, ראש ממשלת ישראל השלושים ושש במטרה להפגין, חסמו את התנועה, והתעמתו עם כוחות הביטחון. המשטרה עצרה חמישה בני אדם בגין הפרעה לציבור וסירוב פקודות.
ב-31 ביולי 2021 התקיימה הפגנה בתל אביב על ידי מאות מפגינים שהביעו זעם על מגבלות חדשות שפרסם משרד הבריאות, שנועדו לצמצם את השפעת הקורונה. מסרי המפגינים כללו מידע כוזב על המגפה.
ב-22 בנובמבר 2021, חבר הכנסת לשעבר משה פייגלין הגיע למחאה מול משכן הכנסת נגד חיסון ילדים בנוכחות כ-200 משתתפים, ואמר בין היתר כי "מייבאים לפה ערכים של המשטר בסין".
בעקבות התנגדות להפעלת תו ירוק בקניונים (שנדחה לבסוף) ומדיניות חיסוני הילדים בבתי הספר, ב-18 בדצמבר 2021, ארגוני המחאה נגד מדיניות הקורונה הוציאו לפועל מחאה בהשתתפות רופאים ועובדי בריאות ברעננה סמוך לביתו של ראש הממשלה נפתלי בנט המחאה גלשה להתנגשויות עם המשטרה, הפעלת אמצעים לפיזור הפגנות וחסימת כביש 4. בהפגנה נפצעו שני שוטרי יס"מ, אחד שבר את רגלו ואחד את ידו; מספר מפגינים נזקקו לטיפול רפואי ובוצעו מעצרים. להערכת 'הארץ', כ-600 מפגינים הגיעו להפגנת המחאה.
הערות שוליים

1 2  מאת מערכת טיים אאוט, הערב בתל אביב: הפגנת מחאה ראשונה נגד הסגר השלישי, באתר טיים אאוט, ‏2020-12-27
↑  staff, T. O. I. (20 באפריל 2020). "Police clash with stone-throwing Haredi protesters in Jerusalem, 5 arrested". www.timesofisrael.com (באנגלית אמריקאית). נבדק ב-1 במאי 2020. {{cite web}}:  (עזרה)
↑  103FM, עמוס ידלין: "במקום לעשות תחקיר, עשו מסיבת ניצחון", באתר ערוץ 7, 14 ביולי 2020
↑  מסכמים את 2020: כך נראתה בתמונות השנה הכי ארוכה שידענו, באתר גלובס, 1 בינואר 2021
↑  האם החיסון נגד קורונה בטוח? - mako, נבדק ב-2020-12-14
↑  איתי גל, הסיבות שבגללן אנשים לא רוצים להתחסן - מול האמת המדעית, באתר ynet, 8 בפברואר 2021
↑  האיגוד הישראלי לרפואת ילדים, שאלות ותשובות בנושא וירוס הקורונה, באתר משרד הבריאות, ‏דצמבר 2020
↑  Hendrix, Steve; Rubin, Shira (26 בינואר 2021). "Violence erupts in Israel's ultra-Orthodox neighborhoods over coronavirus restrictions". The Washington Post. נבדק ב-28 בינואר 2021. {{cite web}}:  (עזרה)
↑  T. O. I. staff, Hundreds of ultra-Orthodox lockdown protesters clash with police in Jerusalem, www.timesofisrael.com (באנגלית)
↑  Anti-vaccine activists stage protest outside PM Bennett's home, www.i24news.tv
↑  Agence France-Presse, Israel: protests against renewed Covid restrictions as cases hit highest in months, the Guardian, ‏2021-08-01 (באנגלית)
↑  בנצי רובין, ‏פייגלין: "מייבאים לפה ערכים של המשטר בסין", באתר "סרוגים", 22 בנובמבר 2021
1 2   רן שמעוני, חיסוני הילדים הוציאו את המפגינים לרחוב, אך גם תחושת נרדפות, באתר הארץ, 19 בדצמבר 2021
↑  "יהיה בלאגן" | במוצאי שבת מתוכננת הפגנה ברעננה נגד התו הירוק, באתר צומת השרון רעננה, ‏2021-12-16
↑  משה נוסבאום, ‏האלימות המשטרתית נגד מפגינים: השר בר-לב מכנס דיון של צמרת המשטרה, באתר ‏מאקו‏, 19 בדצמבר 2021
הפגנה נגד מדיניות התו הירוק. רעננה 18.12.2021.
חשבון בנק

חשבון בנק הוא חשבון המתנהל בבנק, והנוצר כתוצאה מחוזה בין בנק ללקוח.
סוגי חשבונות

חשבון המאפשר רק יתרת זכות (יתרה חיובית, פלוס בבנק) עשוי להיות מכונה "חשבון חיסכון". חשבון היכול לכלול רק יתרת חובה (יתרה שלילית, מינוס בבנק) עשוי להיות מכונה "חשבון הלוואה". חשבון המאפשר יתרה חיובית או שלילית מכונה "חשבון עובר ושב".
ניהול חשבון בנק

חשבון יכול להיות בעל יתרה חיובית – יתרת זכות – כאשר משמעות הדבר היא שהבנק מחזיק את כספו של הלקוח. כאשר החשבון בעל יתרה שלילית – יתרת חובה, המכונה לעיתים גם "אוברדראפט" או "משיכת יתר" – הרי למעשה, הלקוח נטל הלוואה והוא חייב סכום זה לבנק.
ניהול חשבון בנק > הפקדת כספים בחשבון בנק

בעל חשבון יכול להפקיד כסף בחשבונו בדרכים שונות:
הפקדת מזומנים בחשבון, באמצעות פקיד בסניף הבנק או באמצעות כספומט, מסוף אוטומטי לשירותי בנקאות.
הפקדת המחאה בחשבון, באמצעות פקיד, מעטפת שירות, כספומט או אפליקציה.
העברת כספים מחשבון בנק אחר שלו.
בהסכמת בעל החשבון יכולים גם אחרים להפקיד כספים בחשבונו, למשל העברת משכורת מחשבון הבנק של המעסיק לחשבונות הבנק של עובדיו.
ניהול חשבון בנק > משיכת כספים מחשבון בנק

בעל חשבון עשוי למשוך כסף מחשבונו בדרכים שונות:
משיכת מזומנים מהחשבון, באמצעות פקיד בסניף הבנק או באמצעות כספומט.
מתן הוראה לבנק להעביר כספים מחשבונו לחשבון אחר.
מתן המחאה, היא שטר שבו מורה בעל החשבון לשלם מחשבונו כסף לצד ג'.
מתן הרשאה לצד ג' להורות על משיכת כספים לזכותו מבעליו של החשבון. בדרך זו מחייבות חברות האשראי את חשבונו של בעל כרטיס אשראי חוץ בנקאי בסכום הקניות שערך באמצעות כרטיסו, וספקים שונים, כגון חברת החשמל, מחייבים את החשבון בגין שירותיהם.
ניהול חשבון בנק > העברה בין חשבונות בנק

העברת כספים בין חשבונות בנק שונים מתבצעת באמצעות העברה בנקאית.
חשבונות בנק בישראל

על פי סקר הלמ"ס ל-2013, 97% ממשקי הבית בישראל כוללים לפחות אדם אחד שיש לו חשבון בנק. מרבית משקי הבית ללא חשבון בנק הם חלק מהמגזר הערבי.
חשבונות בנק בישראל > זיהוי החשבון

זיהוי חשבון בנק בישראל מורכב משלושה חלקים:
מספר בנק: שתי ספרות המזהות את הבנק. דוגמה: 10 הוא מספרו של בנק לאומי.
מספר סניף: שלוש ספרות המזהות את הסניף בתוך הבנק. דוגמה: בבנק לאומי סניף 800 הוא הסניף המרכזי.
מספר חשבון: עד תשע ספרות המזהות את החשבון בתוך הסניף.
להעברת כספים מיידית משמש מספר זה"ב שכולל את פרטי הזיהוי הנ"ל בתוספת שתי ספרות ביקורת ושתי אותיות המזהות את המדינה.
חשבונות בנק בישראל > חשבון מוגבל

בישראל קיים חוק שיקים ללא כיסוי, תשמ"א-1981, הקובע סנקציות שונות על בעלי חשבונות בנק שבהם סורבו עשרה שיקים במשך שנים-עשר חודשים (ובלבד שחלפו חמישה-עשר ימים בין הסירוב הראשון לסירוב האחרון). החשבון ייקרא "חשבון מוגבל" ובעליו ייקרא "לקוח מוגבל". על חשבון מוגבל ולקוח מוגבל מוטלות הגבלות שונות, והוא מפורסם ברשימה שמנהל בנק ישראל.
הערות שוליים

↑  בעלות על נכסים פיננסיים של משקי בית - ממצאים מתוך סקר ארוך טווח 2013, אתר הלמ"ס.
↑  מערכת איתור חשבונות מוגבלים.
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
| --- | --- |
בקרת זהויות :  NLI: 987007282585905171  GND: 4004464-6  LCCN: sh85011555  NARA: 10641325  NKC: ph139174
נייט דוג

| --- | --- |
אין תמונה חופשית
 לידה:  19 באוגוסט 1969 לונג ביץ' שבקליפורניה
 פטירה:  15 במרץ 2011 (בגיל 41) לונג ביץ', קליפורניה, ארצות הברית
 שם לידה:  נתנאל דוויין הל
 מקום קבורה:  פורסט לאון ממוריאל פארק 
 מוקד פעילות:  ארצות הברית 
 תקופת הפעילות:  1991–2008 (כ־17 שנים)
 סוגה:  היפ הופ, רית'ם אנד בלוז
 שפה מועדפת:  אנגלית 
 חברת תקליטים:  אטלנטיק רקורדס   דוגי סטייל רקורדס   אלקטרה רקורדס   Death Row Records
 www.natedoggmusic.com
 פרופיל ב-IMDb
 
נתניאל דוויין הייל (באנגלית: Nathaniel Dwayne Hale; ‏19 באוגוסט 1969 – 15 במרץ 2011) הידוע יותר כנייט דוגג (באנגלית: Nate Dogg) היה ראפר וזמר רית'ם אנד בלוז אמריקאי.